 Ẹsa awọn aworan to rẹwaju kaakiri Arfika lọsẹ yii Awọn ọmọ kekere ilẹ Congo kan ni ibudo awọn atipo ni Kalemie to wa ni orilẹede Ijọba-ara-ẹni Congo. Ogun ẹlẹyamẹya kan to n lọ lọwọ ti le awọn eeyan mẹtadinlaadọrin 67 kuro ni ibugbe wọn lagbegbe naa Awọn arẹwa awọsọta n safihan asọ ti ọmọ ilẹ South Africa, Gavin Rajah, ran nigba ọsẹ ayẹyẹ aṣọ ọṣọ Afrika nigboro Cape Town, lorilẹede South Africa Ọkunrin kan n tun opo ṣe lori ọkọjuomi to n gbe awọn arinajo kan lọ nirolẹ ni eti odo to wa ni erekusu Lamu, to jẹ ibugbafẹ to gbajumọ ni orilẹede Kenya. Agbo kan wọ ami ẹyẹ to jẹ nigba ti wọn n lu gbanjo ọlọjọ mẹta ni Misrata, Libya. Diẹ ninu awọn akẹkọbirin Dapchi nigba ti wọn fẹ wọ baalu nibudo awọn ologun ofurufu ni Maiduguri, Nigeria. Awọn oṣiṣẹ ijọba Naijiria sọ wipe awọn akẹkọbirin maarundinlaadọfa ati ọmọkunrin kan ni Boko Haram tu silẹ, sugbọn iroyin ṣọ wipe maarun ninu wọn ti ku. Awọn ti wọn sẹwọn tẹlẹ ri, wọn fẹ gun ọkọ nla kan lati ọgba ẹwọn Mpimba labala kan ninu aforoji ti aarẹ fun awọn ẹlẹwọn pipọ kaakiri, ni Bujumbura, Burundi. Awọn aarẹ Afrika duro ya aworan nigba ipade ajọ isọkan Afrika lati se agbekalẹ ibudo kara-kata ọfẹ ni Kigali, ilẹ Rwanda lỌjọru eleyi ti yoo jẹ ọkan lara awọn ibudo kara-kata ọfẹ to tobi ju lagbaye. Awọn orilẹede mẹwa, toun ti orilẹede ti ọrọaje rẹ gbooro ju lAfrika, Naijiria, wọn kọ jalẹ lati fọwọ si eto naa nitori ibẹru pe ole la iṣẹ lọ. Awọn ololufẹ ẹgbẹ agbabọọlu Sfax n fi ina ṣere nigba ifẹwọnsẹ ẹgbẹ agbabọọlu naa pẹlu awọn agbabọọlu ilẹ Faranse ana lati ṣe ayẹyẹ aadọrun ọdun ẹgbẹ agbabọọlu ilẹ Tunisia naa ni papa-isere Mhiri in Sfax Afin to kọkọ gba ami ẹyẹ obirin to rẹwa ju ni Zimbabwe, Sithmbiso Mutukura, gba ododo lẹyin igba ti wọn de lade ni Harare. Ẹni ọdun mejilelogun ọhun bori awọn eeyan mejila ọtọtọ nibi idije arẹwa afin akọkọ ti wọn se lati din oju yẹpẹrẹ ti awọn eeyan n fi n wo awọn afin ku. Awọn ololufẹ ẹgbẹ agbabọọlu Sfax n fi ina ṣere nigba ifẹwọnsẹ ẹgbẹ agbabọọlu naa pẹlu awọn agbabọọlu ilẹ Faranse ana lati ṣe ayẹyẹ aadọrun ọdun ẹgbẹ agbabọọlu ilẹ Tunisia naa ni papa-isere Mhiri in Sfax Ọdọmọdekunrin apẹja ni Congo n tun awọn rẹ se ni eti omi-adagun Tanganyika ni Kalemie, ni orilẹede Ijọba-ara-ẹni Congo Nnkan ti iji Eliakim sọ aye da lẹgbẹ Manambonitra ni Madagascar, lọjọ Abamẹta. Obirin kan n da omi ẹrọ sinu garawa ni Abidjan, lỌjọru Wednesday nigba ti ọjọ ayẹyẹ omi agbaye ku ọla. Akọle ayẹyẹ na lọdun 2018 ni Ẹda fun Omi, titọ ọna abayọ iṣẹda fun awọn ipenija omi ti o n koju wa lode oni. Alufa orilẹede South Sudan kan n dari ijọsin ni ibudo atipo kan to wa ni ilu Obo lorilẹede Central African Republic lọjọ Ẹti. Lati ọdun 2016, ni awọn alasala ti wọn le ni ẹgbẹrun meji ti sa wọ orilẹede naa. Orisun awọn aworan naa ni AFP, Reuters, EPA ati Getty Images : Ẹsa awọn aworan to rẹwaju kaakiri Afrika ati ti awọn eeyan Afrika nibomiran lagbaye ninu ọsẹ yii . 